b'\n_START_ARTICLE_\nFajda\n_START_PARAGRAPH_\nFajda (iz nem. die Fehde, spopad, sovra\xc5\xa1tvo) ali privatna vojna je bil srednjeve\xc5\xa1ki pravni institut._NEWLINE_Iz germanskih obi\xc4\x8dajev se je v srednjeevropski fevdalizem prenesla pravica posameznika, da si z oro\xc5\xbejem zagotovi pravico. Iz tega so iz\xc5\xa1le fajde, privatne vojne posameznih plemi\xc4\x8dev ali rodbin, pa tudi fajde stanov z vladarjem._NEWLINE_Vseskozi so se pojavljali tudi poskusi regulacije in omejitve fajd, njihovo dokon\xc4\x8dna prepoved pa je dosegel \xc5\xa1ele cesar Maksimilijan I. Habsbur\xc5\xa1ki, ki je leta 1495 dr\xc5\xbeavni zbor v Wormsu prepri\xc4\x8dal, da sklene dr\xc5\xbeavni mir.'